Diari Oficial de la Generalitat Valenciana


Sumari del DOGV 7466, del 16-02-2015 (2015/1233)

RESOLUCIÓ de 2 de febrer de 2015, del conseller de Sanitat, per la qual s'establix un registre auxiliar en el Centre de Salut Pública de València, amb seu en la ciutat administrativa 9 d'Octubre, edifici B, planta B-1, carrer de Castán Tobeñas, 77, 46902 València.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7466

Data del DOGV
:   16-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1233


Data del document
:   02-02-2015

Organisme emissor
:   Conselleria de Sanitat

Tipus de document
:   Resolució

RESOLUCIÓ de 2 de febrer de 2015, del conseller de Sanitat, per la qual s'establix un registre auxiliar en el Centre de Salut Pública de València, amb seu en la ciutat administrativa 9 d'Octubre, edifici B, planta B-1, carrer de Castán Tobeñas, 77, 46939 València.  
 [2015/1233]  
El Centre de Salut Pública de València porta a terme les funcions en matèria de salut pública en l'àmbit dels departaments de salut següents: Departament de Salut València la Fe, Departament de Salut de Sagunt, Departament de Salut València Clínic-Malva-rosa, Departament de Salut Valencia-Arnau de Villanova-Llíria i Departament de Salut Valencia-Doctor Peset.  
Per a l'exercici de les funcions es considera necessari donar cobertura formal al registre d'entrada i eixida d'escrits i comunicacions, i es crea per a això el registre auxiliar corresponent, a l'empara del que preveuen l'article 38.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 18 del Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida d'escrits i l'ordenació de les oficines de registre de l'Administració de la Generalitat. La creació d'este registre auxiliar té la seua justificació tant en el volum i naturalesa de l'activitat que genera el Centre de Salut Pública de València com en la conveniència de facilitar als ciutadans la presentació d'escrits i comunicacions. Donada la seua naturalesa de registre auxiliar, és necessari establir-ne la vinculació al registre general corresponent.  
  
En conseqüència, resolc:  
  
Establir un registre auxiliar en el Centre de Salut Pública de València, amb seu en la ciutat administrativa 9 d'Octubre, edifici B, planta B-1, carrer de Castán Tobeñas, 77, 46632 València, per a la presentació i recepció d'escrits i documents dirigits als òrgans de les administracions públiques i per a l'eixida dels escrits i comunicacions oficials dirigides a altres òrgans o particulars. Este registre auxiliar estarà vinculat al registre general de la Direcció Territorial de Sanitat a València. La creació del present registre auxiliar s'entén sense perjuí del que preveu l'article 17.2 del citat Decret 191/2014, de 14 de novembre, del Consell, sobre creació d'oficina única de registre en el cas de seu compartida per unes quantes conselleries o delegacions territorials.  
  
Transitòriament, i com a màxim fins al dia 28 de febrer de 2015, fins que es configura esta unitat registral en l'aplicació informàtica Mastín i s'habilita per a l'ús de l'aplicació al personal que corresponga del Centre de Salut Pública de València, els escrits i comunicacions que hi van dirigides han de registrar-se en el registre general de la Direcció Territorial de València. Tot això sense perjuí del dret dels ciutadans de presentar els seus escrits i comunicacions en qualsevol dels registres previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La present resolució es publicarà en el Diari Oficial de la Comunitat Valenciana, per raons d'interés públic, a l'empara del que establix l'article 60.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí de la publicació en el portal corporatiu de la Generalitat, en l'apartat Atenció al Ciutadà/Guia PROP.  
  
Contra la present resolució pot interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la referida publicació o, potestativament, un recurs de reposició davant del conseller de Sanitat en el termini d'un mes, comptat des de l'endemà de la referida publicació.  
  
  
València, 2 de febrer de 2015.- El conseller de Sanitat: Manuel Llombart Fuertes.